
RAKUS 2018/38M
IEPIRKUMA PROCEDŪRAS LĒMUMS

Iepirkums tiek veikts Publisko iepirkumu likuma 9. panta kārtībā

Komisijas sēdes protokola Nr. 2 pielikums

Rīgā,
2018. gada 4. jūnijā
Pasūtītāja nosaukums: SIA „Rīgas Austrumu klīniskā universitātes slimnīca”
Iepirkuma identifikācijas numurs: RAKUS 2018/38M
Iepirkuma priekšmets: Sadzīves atkritumu savākšanas un izvešanas pakalpojumu sniegšana 
CPV kods: 90511000-2 (Atkritumu (sadzīves) savākšanas pakalpojumi).
Datums, kad paziņojums ievietots internetā: 24.05.2018.
Iepirkuma komisijas sastāvs:
Komisijas priekšsēdētājs



Ilmārs Leikums, Tehniskais direktors.

Komisijas priekšsēdētāja vietnieks

Rauls Ošenieks, Uzturēšanas un apsaimniekošanas daļas vadītājs.

Komisijas locekļi

Pjotrs Harlamovs, Tehniskās atbalsta daļas tehniskais vadītājs;





Anna Bite, Saimniecības nodaļas vadītāja;
Ilze Krūmiņa, Iepirkumu un līgumu daļas vadītāja;
Intars Krēvics, Tehniskā atbalsta daļas tehniskais vadītājs stacionārā „Biķernieki”;
Māris Zirdziņš, Tehniskās atbalsta daļas tehniskais vadītājs stacionārā „Latvijas Infektoloģijas centrs”;
Sekretāre

Edīte Tiltiņa, Iepirkumu un līgumu daļas juriste.


Iepirkuma komisija ir izveidota un darbojas, pamatojoties uz SIA „Rīgas Austrumu klīniskā universitātes slimnīca” 2018. gada 24.maija valdes lēmumu Nr. V1/01-01/18/211.
Pretendentiem noteiktās kvalifikācijas prasības
1. Pretendents ir reģistrēts normatīvajos aktos noteiktajā kārtībā.

2. Pasūtītājs izslēdz pretendentu no dalības iepirkuma procedūrā jebkurā no šādiem gadījumiem:

2.1. pasludināts pretendenta maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai pretendents tiek likvidēts;

2.2. piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150  euro;

2.3.iepirkuma procedūras dokumentu sagatavotājs (Pasūtītāja amatpersona vai darbinieks), iepirkuma komisijas loceklis vai eksperts ir saistīts ar pretendentu Publisko iepirkumu likuma 25. panta pirmās un otrās daļas izpratnē vai ir ieinteresēts kāda pretendenta izvēlē, un pasūtītājam nav iespējams novērst šo situāciju ar mazāk pretendentu ierobežojošiem pasākumiem;

3. Nolikuma 3.2.1., 3.2.2., 3.2.3. punktu noteikumi attiecas arī uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst prasībām, kas noteiktas Nolikumā, kā arī uz personālsabiedrības biedru, ja pretendents ir personālsabiedrība.

4. Pretendentam ir pieredze līdzvērtīga rakstura līgumu izpildē, t.i. pretendents ir sniedzis sadzīves atkritumu izvešanas pakalpojumus.

5. Pretendents ir tiesīgs veikt atkritumu savākšanu un pārvadāšanu (Pretendentam ir Valsts vides dienesta izsniegta atkritumu apsaimniekošanas atļauja atkritumu savākšanai un atkritumu pārvadāšanai visiem Tehniskajā specifikācijā norādītajiem atkritumu veidiem. Ja pretendents ir saņēmis atļauju A vai B kategorijas piesārņojošas darbības veikšanai un šajā atļaujā ir iekļauti nosacījumi atkritumu savākšanai, tam nav nepieciešama atsevišķa atļauja atkritumu savākšanai).

6. Pretendentam ir tiesības normatīvajos aktos noteiktajā kārtībā veikt sadzīves atkritumu apsaimniekošanu attiecīgās pašvaldības teritorijā (piemēram, ir noslēgts līgums ar attiecīgo pašvaldību par tiesībām tās teritorijā veikt atkritumu apsaimniekošanu).

7. Pretendentam ir izstrādāta izvedamo atkritumu uzskaites un kontroles sistēma.

8. Pretendents var balstīties uz trešo personu iespējām, lai izpildītu prasības attiecībā uz pretendenta atbilstību profesionālās darbības veikšanai, kā arī prasības attiecībā uz pretendenta tehniskajām un profesionālajām spējām. Ja pretendents balstās uz trešo personu iespējām, tad pretendents pierāda, ka viņa rīcībā būs attiecīgie resursi.

9. Pretendentam ir iespējas līguma slēgšanas gadījumā apdrošināt civiltiesisko atbildību ar kopējo atbildības limitu ne mazāku kā EUR 200 000.00 (divi simti tūkstoši euro), un atbildības limitu par katru gadījumu ne mazāku kā EUR 50 000 (piecdesmit tūkstoši euro).
Piedāvājuma vērtēšana un izvēles kritērijs
1.Piedāvājumu vērtēšana
1.1.Vērtēšana notiek sekojoši:

1.1.1.
piedāvājumu noformējuma pārbaude;

1.1.2.
pretendentu atbilstības kvalifikācijas prasībām pārbaude;

1.1.3.
piedāvājumu atbilstības pārbaude;

1.1.4.
piedāvājumu izvēle iepirkuma līguma slēgšanas tiesību piešķiršanai saskaņā ar noteiktajiem piedāvājuma izvērtēšanas kritērijiem;

1.1.5.
pretendenta, kuram būtu piešķiramas iepirkuma līguma slēgšanas tiesības, atbilstības Publisko iepirkumu likuma 9. panta astotās daļas noteikumiem pārbaude.

1.2. Komisija ir tiesīga izslēgt pretendentu no tālākās dalības iepirkuma procedūrā gadījumos, ja:

1.2.1.
pretendents neatbilst šajā Nolikumā norādītajiem kritērijiem vai normatīvo aktu prasībām;

1.2.2.
pretendents izslēdzams atbilstoši Publisko iepirkumu likuma noteikumiem;

1.2.3.
pretendents norādījis nepatiesas ziņas;

1.2.4.
pretendents nav sniedzis ziņas par atbilstību minētajiem kritērijiem (nav iesniedzis visus 4. punktā norādītos dokumentus vai prasīto informāciju);

1.2.5.
piedāvājums neatbilst normatīvajos aktos un Nolikumā norādītajām prasībām;

1.2.6.
pretendents nav iesniedzis piedāvājumu par visu iepirkuma priekšmetu;

1.2.7.
pretendenta piedāvājums ir nepamatoti lēts.

1.3. Komisija, vērtējot pretendentu finanšu piedāvājumus, pārbauda vai piedāvājumā nav aritmētiskās kļūdas. Ja tiek konstatēta aritmētiska kļūda, komisija izlabo aritmētiskās kļūdas uzskatot, ka nekļūdīga ir piedāvātā vienas vienības cena. Par kļūdu labojumu komisija paziņo pretendentam.

1.4. Komisijai ir tiesības pārbaudīt pretendenta sniegto ziņu patiesumu, kā arī pieprasīt informāciju no kompetentām iestādēm.

1.5. Ja pretendenta iesniegtā informācija atšķiras no publiski pieejamās datu bāzēs un reģistros atrodamās, iepirkuma komisijai ir tiesības uzskatīt, ka pretendents sniedzis nepatiesas ziņas.

1.6. Ja vairāki pretendenti ir piedāvājuši vienādu zemāko cenu, iepirkuma komisija rīko izlozi. Uz izlozi tiek pieaicināti pretendenti.

2.
Piedāvājuma izvēles kritērijs
2.1.
Iepirkuma komisija izvēlas saimnieciski visizdevīgāko piedāvājumu, kā piedāvājuma izvēles kritēriju nosakot viszemāko cenu par 1 m3 Šķiroto sadzīves atkritumu savākšanu un izvešanu. 
2.2.
Cena, ko pretendents piedāvās par lielgabarīta atkritumu (mēbeles, sadzīves tehnika, datortehnika), būvgružu un bioloģiski noārdāmo (zaļo) atkritumu savākšanu un izvešanu tiks izmantota līguma slēgšanas vajadzībām (bet netiks vērtēta kā piedāvājuma izvēles kritērijs).
Piedāvājumu iesniegšanas termiņš: 04.06.2018., plkst. 13:00.
Piedāvājumu atvēršanas vieta, datums un laiks: stacionārā „Gaiļezers”, Hipokrāta ielā 2, Rīgā, 1. stāvā, 115. kabinetā, Iepirkumu un līgumu daļas sēžu zālē, 04.06.2018., plkst. 13:00.
Piedāvājumu iesniegušie pretendenti: 
	Nr.p.k.
	Pretendenta nosaukums
	Piedāvājuma iesniegšanas datums un laiks

	1.
	SIA „Lautus”
	04.06.2018., plkst. 11:00

	2.
	SIA „Eco Baltia vide”
	04.06.2018., plkst. 12:26

	3.
	SIA „Clean R”
	04.06.2018., plkst. 12:36


Pretendentu piedāvātās cenas par 1 m3 šķiroto sadzīves atkritumu savākšanu un izvešanu:
	Nr.p.k.
	Pretendenta nosaukums
	Piedāvātā cena EUR bez PVN

	1.
	SIA „Lautus”
	9,65

	2.
	SIA „Eco Baltia vide”
	20,12

	3.
	SIA „Clean R”
	22,75


Pretendenta, ar kuru tiks slēgts iepirkuma līgums, nosaukums un līgumcena:
SIA „Lautus”, līgumcena līdz EUR 41 999, 99 EUR bez PVN.

